Ernesto Valverde svojou nomináciou na zápas proti Atléticu Madrid neprekvapil. Jediným hráčom, ktorý do španielskej metropoly nevycestuje pre jeho rozhodnutie, je Todibo, okrem neho ešte chýbajú aj sankciovaný Sergio Busquets a zranení Jordi Alba, Nelson Semedo a Ousmane Dembélé.
Po zdravotných problémoch Ousmane Dembélého sa rozhodol tréner FC Barcelona povolať Ansu Fatiho a taktiež Carlesa Péreza, ktorý sa už medzičasom vrátil naspäť k rezervnému tímu. V nominácii nechýba ani Arthur, ktorý nenastúpil v ostatných dvoch dueloch. Na súpiske sú de facto všetci dostupní, zdraví hráči okrem Todiba.
Do obrany hlási návrat Gerard Piqué, ktorý vynechal posledný duel v Lige majstrov pre trest. Žiadne otázniky nevyvoláva ani zloženie útoku, v ktorom by nemala chýbať trojica Messi, Griezmann a Luis Suárez, a tak ostáva jedinou pochybnosťou stred poľa.
Bez Sergia Busquetsa, ktorý si odpykáva trest za žlté karty, má ako jediný isté miesto v základnej jedenástke Frenkie de Jong. O zvyšné dve pozície sa pobijú Ivan Rakitić, Arturo Vidal a Arthur. Od začiatku sezóny sme sledovali, že pri Busiho absencii preferoval na pozícii defenzívneho stredopoliara Valverde mladého de Jonga, no v niekoľkých z posledných stretnutí Holanďan príliš ako pivot nepresvedčil. Špekuluje sa tak skôr o tom, že by po dobrom výkone proti Dortmundu mohol staviť barcelonský tréner na Ivana Rakitića, hoci šancu nastúpiť majú aj Arthur s Vidalom. De Jong by ostal na tradičnej pozícii. Na dva posty máme zrazu troch hráčov.
Katalánci absolvovali posledný predzápasový tréning ešte v sobotu poobede v ich vlastnom centre Ciutat Esportiva. Do Madridu odcestovali ráno v deň zápasu, zápas s Atléticom na nich čaká v priestoroch štadióna Wanda Metropolitano o dvadsiatej prvej hodine.
Stretnutie proti tímu Diega Simeoneho bude nesmierne dôležité pre ďalší vývoj sezóny. Barcelončania majú aktuálne dvadsaťosem bodov, ak vyhrajú, poskočia na čelo tabuľky o skóre pred Real Madrid. Atlético má o tri body menej, no tiež zápas k dobru. Rozdiely sú naozaj minimálne, medzi prvým a desiatym miestom je iba jedenásť bodov.
Zdroj: md
Foto: md
Komentáre
Čo ? Že de Jong na pozícií pivota príliš nepresvedčil ? Je to jeho pozícia v repre a bola v Ajaxe a tam vždy presvedčil a u nás nepresvedčil? Je od Busiho rýchlejší, lepší vo vedení lopty a driblinku, získava lopty, vie loptu vyviesť pomedzi hráčov dopredu, má prehľad a napriek tomu nepresvedčil a Busi presvedčil ? A čím Busi presvedčil? Dostane loptu stojac, stojac ju odovzdá, nevráti sa včas pre pomalosť, nemá kľučku a napriek tomu je to superman?
Na cdm dneska treba rakitica. Fdj na cdm to bude riziko jak sviňa. Bohužiaľ, čakal som od neho viac.
Raketa se dá vyzkoušet na pivotu. Ale lepší tam bude DeJong a dále Arthur s Vidalem. Jsem na tenhle zápas hodně zvědavý.
Prečo by tam mal byť de jong lepší?
je rychlejší, hbitější, má kondici a hlad po úspěších... stačí takhle?
Nestačí. Ani zďaleka. Keď tam hra fdj je v zálohe chaos. Bohužiaľ sergio dneska hrať nebude, budeme to mať o to ťažšie ale dúfam že aspoň rakitic zahrá spolahlivo lebo od tej mladšej dvojice to nečakám. A to su obidvaja moji obľúbenci len nehrajú spoľahlivo túto sezónu. Hlavne arthur. A od frenkieho tiež čakám oveľa viac. Zatiaľ ma nepresvedčil.
Uplne suhlasim, ak Bysi pojde do dochodku tak FDJ je jasna volba, vie ziskat loptu, vyviest ju s vlastnej polovice aj rozohrat, skvely prehlad a kontrolu. A este k tomu jeho vek. Kto pochybuje o jeho kvalitach je idiot.
A radsej by som volil Vidala ako Raketu. Avsak uvidime ake bude ,,rozhodnutie trénera,, .
Atlético nemá zápas k dobru.
Pred nami a realom má každý zápas k dobru koli tomu presunutemu el classicu predsa : D
Takže autor článku nie je jediný, kto nechápe, čo znamená zápas k dobru.